2018. gada 3. jūlijā Noteikumi Nr. 391

Rīgā (prot. Nr. 31 4. §)

**Grozījumi Ministru kabineta 2014. gada 8. jūlija noteikumos Nr. 388 "Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība"**

Izdoti saskaņā ar

Atkritumu apsaimniekošanas likuma
24. panta pirmo daļu un

29. panta 1., 2., 3. un 4. punktu

Izdarīt Ministru kabineta 2014. gada 8. jūlija noteikumos Nr. 388 "Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība" (Latvijas Vēstnesis, 2014, 142. nr.; 2017, 253. nr.) šādus grozījumus:

1. Papildināt noteikumus ar 42. punktu šādā redakcijā:

"42. Šo noteikumu 29. punktā minētās personas par laikposmu no 2018. gada 1. jūlija līdz 2018. gada 31. decembrim:

42.1. iesniedz šo noteikumu 29.1.2. un 29.2.2. apakšpunktā minētos ziņojumus atbilstoši šo noteikumu 1. pielikumā minētajām iekārtu kategorijām;

42.2. nodrošina iekārtu atkritumu sagatavošanu atkārtotai izmantošanai, kā arī to pārstrādi un reģenerāciju atbilstoši šo noteikumu 4. pielikuma II nodaļā noteiktajām prasībām."

2. Aizstāt 2. pielikuma 4. punktā un 4. pielikuma III nodaļas 4. punktā vārdus "visi ārējie izmēri" ar vārdiem "vismaz viens ārējais izmērs".

Ministru prezidents Māris Kučinskis

Vides aizsardzības un

reģionālās attīstības ministra vietā –

tieslietu ministrs Dzintars Rasnačs